
Contract de prestări servicii  nr. /    .03.2025
Preambul

În temeiul Legii 98/19.05.2016 privind  achiziţiile publice s-a încheiat prezentul contract de achizitie publica de servicii, între:

1. Părţile contractante


UNIVERSITATEA „ALEXANDRU IOAN CUZA” din Iasi cu sediul în Iaşi, B-dul Carol I nr. 11, tel. 0232/201047, Fax 0232/201117, Cod fiscal nr. 4701126, cont nr. RO62TREZ23F650601200130X, deschis la Trezoreria Municipiului Iaşi, reprezentată prin Rector Prof. Univ. Dr. Liviu-George MAHA şi Director Economic și Resurse Umane – Ec. Liliana IFTIMIA, în calitate de AUTORITATE CONTRACTANTĂ, pe de o parte,  şi
S.C. ----S.R.L. cu sediul social în Iași, Str. ----,  înregistrată la Registrul Comerţului cu numărul J--/---/---, cod fiscal ---, cont RO---TREZ---- deschis la Trezoreria mun.----, reprezentată prin administrator ----------, în calitate de  CONTRACTANT,
denumite, în continuare, împreună, "Părțile" și care,

având în vedere că:
· Autoritatea contractantă a derulat  achiziția de servicii de gestionare a parcurilor de vehicule, respectiv a  unui abonament lunar de monitorizare, (cod CPV:  50111100-7),  inițiată prin  publicarea pe site-ul instituției www.uaic.ro, în secțiunea Achiziții Publice, a Solicitării de ofertă nr.-------;
· prin Nota Justificativă a Achiziției Directe nr.----- a fost declarată câștigătoare Oferta Contractantului, S.C ------ S.R.L. .
au convenit încheierea prezentului Contra.ct.
2. Definiţii
2.1 - În prezentul contract următorii termeni vor fi interpretaţi astfel:

a. contract – reprezintă prezentul contract  şi toate Anexele sale. 

b. autoritate contractantă  şi contractant  - părţile contractante, aşa cum sunt acestea numite în prezentul contract;

c. preţul contractului - preţul plătibil contractantului de către autoritatea contractantă, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d. produse - echipamentele, maşinile, utilajele, orice alte bunuri, cuprinse în anexa/anexele la prezentul contract, pe care contractantul se obligă, prin contract, să le furnizeze autorității contractante în cadrul serviciilor prestate conform contractului;

e. servicii - activităţi a căror prestare fac obiectul contractului;
f. subcontractant-orice operator economic care nu este parte a unui contract de achiziție publică și care prestează, execută și/sau furnizează anumite părți ori elemente ale lucrărilor sau ale construcției, sau serviciilor, ori îndeplinesc activități care fac parte din obiectul contractului de achiziție publică, răspunzând în fața contractantului de organizarea și derularea tuturor etapelor necesare în acest scop;
g. forţa majoră -  un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

h. zi - zi calendaristică; an - 365 de zile. Termenul "zi" ori "zile" sau orice referire la zile reprezintă zile calendaristice, dacă nu se specifică în mod diferit.
3. Interpretare
3.1 - În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2 Termenul “zi”sau “zile” sau orice referire la zile reprezintă zile calendaristice daca nu se specifică în mod diferit.

4. Obiectul principal al contractului

4.1 - Contractantul se obligă să asigure, în baza unui abonament lunar plătit de autoritatea contractantă, posibilitatea ca aceasta să monitorizeze 21 de autovehicule pe care sunt montate localizatoare GPS. 
4.2. Autoritatea contractantă se obligă să plătească preţul convenit în prezentul contract pentru serviciile prestate.
5. Preţul contractului
5.1. - Preţul contractului, respectiv al abonamentului de monitorizare pentru noua luni  este de ----- lei  la care se adaugă ----- lei  TVA.
Prețul abonamentului prin care autoritatea contractanta isi poate monitoriza autovehiculele   pe care sunt montate localizatoare GPS este de ----- lei fără TVA/ lună/ 21 autovehicule, respectiv ----- lei fără TVA/ lună/ autovehicul.
5.2. - Preţul abonamentului este conform ofertei transmise de contractant  înregistrată la sediul autorității contractante cu nr. ------.
6. Durata contractului

6.1. - Durata prezentului contract este până la data îndeplinirii de către ambele părți a obligațiilor contractuale.

6.2. – Perioada derularii abonamentului de monitorizare a autovehiculelor va fi de la 01.04.2025 până la data de  31.12.2025. 
Durata contractului, poate  fi prelungită,  cu acordul părților, prin act adițional până la data de 30.04.2026, ( trei luni perioadă de prestare servicii + 1 lună perioadă în care se va face plata ultimelor facturi aferente lunii martie 2024). Opțiunea de a prelungi durata contractului este condiționată de existența resurselor financiare alocate de Autoritatea Contractantă pentru această destinație.
7. Executarea contractului

7.1. - Executarea contractului începe  cu  01.04.2025, după semnarea acestuia de cãtre ambele pãrţi.
8. Documentele contractului

8.1. - Documentele contractului sunt:

a) solicitarea de ofertă  nr.--------;
b) oferta transmisă de  contractant  înregistrată la sediul autorității contractante cu nr. -------, precum și clarificările transmise pe parcursul derulării achiziției; 
c) acte adiţionale, pe măsura producerii lor.
9. Obligaţiile principale ale contractantului

9.1. - Contractantul se obligă să asigure autorității contractante, în baza unui abonament lunar plătit de aceasta, posibilitatea de a-si  monitoriza autovehiculele, cu ajutorul localizatoarelor GPS și a softului instalate pe acestea. Softul instalat în localizatoarele GPS va permite, persoanelor desemnate de autoritatea contractantă,   accesul la toate facilitățile și  rapoartele precizate în oferta depusă de  contractant. 
Contractantul va asigura furnizarea și montajul cartelelor SIM pe cele 21 de autovehicule necesar a fi monitorizate, astfel încât prestarea serviciilor să poată fi realizată începând cu data de 01.04.2025.
9.2. - Contractantul se obligă să despăgubească autoritatea contractantă,  împotriva oricăror:
i) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de serviciile achiziţionate, şi

ii) daune-interese, costuri, taxe şi cheltuieli de orice natură, aferente, determinate de culpa exclusivă a contractantului, cu excepţia situaţiei în care o astfel de încălcare rezultă din respectarea solicitării de oferte întocmite de către autoritatea contractantă.

9.3. - (1) Contractantul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat, în conformitate cu solicitarea de ofertă transmisă de autoritatea contractantă și cu oferta și clarificările transmise autorității contractante.

(2) Contractantul se obligă să presteze serviciile, să asigure resursele umane, materialele, echipamentele şi orice alte asemenea, în vederea îndeplinirii obligaţiilor contractuale.
10.  Obligaţiile principale ale autorității contractante
10.1. - Autoritatea Contractantă se obligă să plătească contravaloarea serviciilor efectuate în termen de:
a) 30 de zile calendaristice de la data la care factura electronică este disponibilă spre descărcare de către Autoritatea Contractantă din sistemul RO e-factura, pentru serviciile efectiv prestate, dacă recepția serviciilor este anterioară acestei date, cu menționarea în factură a codului CPV:  50111100-7.;

b) 30 de zile calendaristice de la data recepției serviciilor efectiv prestate dacă factura electronică este disponibilă spre descărcare de către Autoritatea Contractanta din sistemul RO e-factura, la data recepției ori anterior acestei date, cu menționarea în factură a codului CPV:  50111100-7..

10.2 În cazul în care factura are elemente greşite şi/sau greşeli de calcul identificate de Autoritatea Contractantă, şi sunt necesare revizuiri se vor aplica dispozițiile O.U.G. 120/2021, plata urmând a fi realizată în baza facturii corectate, în condițiile art. 10.1;

În cazul în care sunt necesare clarificări suplimentare sau alte documente suport din partea Contractantului termenul de 30 de zile pentru plată se suspendă. 

Repunerea în termenul de plată se face după primirea de către Autoritatea Contractantă a clarificărilor, documentelor suport de la Contractant.

10.3. - Plata se face în lei în contul contractantului deschis la Trezorerie.
10.4. - Autoritatea contractantă  are obligaţia să  transmită  Contractantului  informaţiile  solicitate  de  acesta  şi  care  îi  sunt necesare  în  realizarea  obiectului  contractului  la termenul convenit.
11.  Sancţiuni pentru neîndeplinirea culpabilă a obligaţiilor 

11.1. - Nerespectarea obligaţiilor asumate prin prezentul contract de către una din părţi dă dreptul părţii lezate de a considera contractul de drept reziliat, rezilierea operând în termen de  5 zile de la comunicarea declarației de reziliere trimisă de partea lezată, dacă în termenul de 5 zile acordat, obligațiile care au făcut obiectul contractului nu sunt îndeplinite de partea notificată. Rezilierea va opera în condițiile astfel precizate  fără intervenţia instanţei de judecată partea lezată având dreptul  de a pretinde plata de daune-interese.

11.2. - i) În cazul în care, din vina sa exclusivă, contractantul nu reuşeşte să îşi îndeplinească obligaţiile asumate prin contract, atunci autoritatea contractantă are dreptul de a deduce din preţul contractului, ca penalităţi, o sumă în cuantum de 0,15% din valoarea în LEI a serviciilor neprestate  în termenele specificate în prezentul contract, calculate pro-rata temporis pentru fiecare zi de întârziere pânã la îndeplinirea tuturor obligaţiilor contractuale, fără ca valoarea totală a penalităților să poată  depăși suma asupra căreia au fost calculate.
În situația depășirii cu mai mult de 30 de zile a termenului de prestare, cuantumul penalităților va crește la 0.30% /zi întârziere, din valoarea în lei a serviciilor neprestate la termen,  calculată pro-rata temporis pentru fiecare zi de întârziere până la îndeplinirea tuturor obligațiilor contractuale, fără ca valoarea totală a penalităților să depășească suma asupra căreia au fost calculate.
ii) În cazul în care autoritatea contractantă, din culpa sa,  nu onorează facturile în termenul stabilit prin clauza 10.1, contractantul are dreptul de a percepe, ca penalităţi, o sumă echivalentă cu o cotă procentuală din plata neefectuată de 0,15% pentru fiecare zi de întârziere, până la îndeplinirea efectivă a obligaţiilor, fără ca valoarea totală a penalităților să poată depăși suma asupra căreia au fost calculate.

11.3. - Autoritatea contractantă îşi rezervă dreptul de a denunţa unilateral contractul de furnizare, în cel mult 10 de zile de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale în aşa măsură încât îndeplinirea contractului respectiv ar fi contrară interesului public. 

11.4. - În cazul prevăzut la clauza 11.3, contractantul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului.

11.5 - Autoritatea contractantă îşi rezervă dreptul de a renunţa la contract, printr-o notificare scrisă adresată contractantului, fără nici o compensaţie, dacă acesta din urmă se desfiinţeazã sau dacă față de acesta este inițiată procedura falimentului, cu condiţia ca această anulare să nu prejudicieze sau să afecteze dreptul la acţiune sau despăgubire pentru contractant. În acest caz, contractantul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.
12. Recepţie, inspecţii şi teste

12.1. - Autoritatea contractantă prin reprezentanții săi are dreptul de a verifica modul în care, cu ajutorul softului instalat în localizatoarele GPS, este  asigurată monitorizarea autovehiculelor, pentru a stabili  dacă serviciile prestate răspund cerințelor din solicitarea de ofertă a autorității contractante și dacă sunt conforme cu oferta și clarificările transmise de contractant.

12.2. - Verificările privind modul de prestare a serviciilor de contractant, respectiv în care este asigurată monitorizarea autovehiculelor cu ajutorul softului instalat în localizatoarele GPS  se vor face de către reprezentanții autorității contractante. Serviciile de monitorizare pe baza de abonament prestate  de contractant vor fi receptionate de reprezentanții autorității contractante  doar în cazul în care acestea corespund cerințelor din solicitarea de ofertă și dacă sunt conforme cu oferta și clarificările  transmise de contractant. 

Dacă serviciile prestate de CONTRACTANT nu corespund cerințelor din solicitarea de ofertă și nu sunt conforme cu oferta și clarificările transmise de acesta, reprezentanții  autorității contractante  nu vor receptiona serviciile întocmind în acest sens un Proces verbal de refuz în care vor fi expuse motivele ce au condus la refuz. În acest caz contractantul are obligația ca în termen de  5 zile, de la primirea Procesului Verbal de refuz a recepției serviciilor să remedieze deficiențele constatate de către reprezentanții autorității contractante, astfel încât monitorizarea să poate fi realizată conform cerințelor din solicitarea de ofertă,  ofertei și clarificărilor sale transmise și acceptate de Autoritatea  contractantă, în caz contrar urmând a fi aplicate dispozițiile cu privire la reziliere, din prezentul contract.
12.3. - Prevederile clauzelor 12.1.-12.2. nu îl vor absolvi pe contractant de obligaţia asumării garanţiilor sau de alte obligaţii prevăzute în contract. 
13. Amendamente

13.1. - Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional.
14. Începere, finalizare, întârzieri

14.1 Contractantul are obligația de a presta serviciile conform art.6.2 din prezentul contract.

14.2 Dacă pe parcursul derulării contractului contractantul constată că nu poate respecta termenul de prestare, acesta are obligația de a notifica Autorității contractante acest lucru, în timp util, înainte de/ în perioada stabilită pentru  prestarea serviciilor. Modificarea datei/perioadelor de prestare asumate, se face cu acordul părților, prin act adițional, în condiţiile art. 221 din legea 98/2016.
14.3 În afara cazului în care autoritatea contractanta este de acord cu o prelungire a termenului de prestare, orice întârziere în îndeplinirea contractului dă dreptul autorității contractante de a solicita penalități contractantului.

15. Subcontractanţi

15.1. - Contractantul are obligaţia, în cazul în care părţi din contract le subcontractează, de a prezenta la încheierea contractului, toate contractele încheiate cu subcontractanţii desemnaţi. Contractele prezentate trebuie să fie în concordanță cu oferta contractantului.

15.2. - Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

15.3. - (1) Contractantul este pe deplin răspunzător faţă de autoritatea contractantă de modul în care îndeplineşte contractul.

- (2) Subcontractantul este pe deplin răspunzător faţă de contractant de modul în care îşi îndeplineşte partea sa din contract.

- (3) Contractantul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

15.4. - Contractantul are dreptul de a implica noi subcontractanți, pe durata executării contractului de achiziție publică, cu condiția ca nominalizarea acestora să nu reprezinte o modificare substanțială a contractului. În vederea implicării unor noi subcontractanți, contractantul va transmite autorității contractante datele de recunoaștere ale acestora, astfel încât aceasta să poată analiza inexistența unor situații de excludere  a subcontractanților propuși.  
16. Forţa majoră

16.1. - Forţa majoră este constatată de o autoritate competentă.

16.2.  - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

16.3. - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

16.4. - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

16.5. - Dacă forţa majoră acţionează sau se estimează ca va acţiona o perioadă mai mare de 15 zile, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretindă celeilalte daune-interese.
17. Încetarea contractului

17.1. - Prezentul contract încetează în următoarele cazuri:


a) părţile convin de comun acord încetarea contractului;          
b) expirarea duratei contractului;


c) prin reziliere, în condiţiile clauzelor din prezentul contract;

d) în cazul procedurilor de faliment,  a retragerii autorizaţiei de funcţionare a unuia din contractanţi;


e)prin denunţare unilaterală în condiţiile prevăzute la art. 223(1) din legea 98/2016, și a  clauzelor din prezentul contract.


f) prin imposibilitate de executare, în condiţiile capitolului 16.
17.2. Autoritatea contractantă îşi rezervă dreptul de a rezoluţiona/rezilia Contractul, fără însă a fi afectat dreptul Părţilor de a pretinde plata unor daune sau alte prejudicii, dacă:

(i) Contractantul nu se conformează, în perioada de timp, conform notificării emise de către Autoritatea contractantă, prin care i se solicită remedierea Neconformităţii sau executarea obligaţiilor care decurg din prezentul Contract;

(ii) Contractantul subcontractează părţi din Contract fără a avea acordul scris al Autorităţii contractante;

(iii) Contractantul cesionează drepturile şi obligaţiile sale fără acordul scris al Autorităţii contractante;

(iv) Are loc orice modificare organizaţională care implică o schimbare cu privire la personalitatea juridică, natura sau controlul Contractantului, cu excepţia situaţiei în care asemenea modificări sunt realizate prin Act Adiţional la prezentul Contract, cu respectarea dispoziţiilor legale;

(v) Devin incidente oricare alte incapacităţi legale care să împiedice executarea Contractului;

(vi) Contractantul eşuează în a furniza/menţine/prelungi/reîntregi/completa garanţiile ori asigurările solicitate prin Contract;

(vii) în cazul în care, printr-un act normativ, se modifică interesul public al Autorităţii contractante în legătură cu care se furnizează Produselor care fac obiectul Contractului;

(viii) la momentul atribuirii Contractului, Contractantul se afla în una dintre situaţiile care ar fi determinat excluderea sa din procedura de atribuire;

(ix) în situaţia în care Contractul nu ar fi trebuit să fie atribuit Contractantului deoarece au fost încălcate grav obligaţiile care rezultă din legislaţia europeană relevantă iar această împrejurarea fost constatată printr-o decizie a Curţii de Justiţie a Uniunii Europene;

(x) În cazul în care împotriva Contractantului se deschide procedura falimentului;

(xi) Contractantul a săvârşit nereguli sau fraude în cadrul procedurii de atribuire a Contractului sau în legătură cu executare acestuia, ce au provocat o vătămare Autorităţii contractante;

(xii) Valorificarea de către Autoritatea contractantă a rezultatelor prezentului contract este grav compromisă ca urmare a întârzierii prestaţiilor din vina Contractantului.

17.3. .Contractantul poate rezoluţiona/rezilia Contractul fără însă a fi afectat dreptul Părţilor de a pretinde plata unor daune sau alte prejudicii, în cazul în care:

(i) Autoritatea contractantă a comis erori esenţiale, nereguli sau fraude în cadrul procedurii de atribuire a Contractului sau în legătură cu executare acestuia, ce au provocat o vătămare Contractantului.

(ii) Autoritatea contractantă nu îşi îndeplineşte obligaţiile de plată a produselor prestate de Contractant, în condiţiile stabilite prin prezentul Contract.

17.4. Rezoluţiunea/Rezilierea Contractului în condiţiile pct. 17.3 şi pct. 17.4 intervine cu efecte depline, fără a mai fi necesară îndeplinirea vreunei formalităţi prealabile şi fără a mai fi necesară intervenţia vreunei instanţe judecătoreşti şi/sau arbitrale.

17.5. Prevederile prezentului Contract în materia rezoluţiunii/rezilierii Contractului se completează cu prevederile în materie ale Codului Civil în vigoare.

17.6. În situaţia rezoluţiunii/rezilierii totale/parţiale din cauza neexecutării/executării parţiale de către Contractant a obligaţiilor contractuale, acesta va datora Autorităţii contractante daune-interese cu titlu de clauză penală în cuantum egal cu valoarea obligaţiilor contractuale neexecutate.

18. Soluţionarea litigiilor
18.1. - Autoritatea contractantă şi contractantul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

18.2. - Procesele şi cererile privind acordarea despăgubirilor pentru repararea prejudiciilor cauzate în cadrul procedurii de atribuire, precum şi cele privind executarea, nulitatea, anularea, rezoluţiunea, rezilierea sau denunţarea unilaterală a contractelor de achiziţie publică se soluţionează de către instanța competentă, conform prevederilor legale.
19. Limba care guvernează contractul

19.1. - Limba care guvernează contractul este limba română.
20. Comunicări

20.1. - (1) Orice comunicare dintre părţi, referitoare la îndeplinirea prezentului contract, trebuie să fie transmisă în scris.

- (2) Orice document scris trebuie înregistrat atât în momentul transmiterii, cât şi în momentul primirii.

20.2. - Comunicările între părţi se pot face şi prin telefon, telegramă, telex, fax sau e-mail, cu condiţia confirmării în scris a primirii comunicării.
21. Confidențialitatea informațiilor și protecția datelor cu caracter personal

21.1 - O parte contractantă nu are dreptul, fără acordul scris al celeilalte părți de a utiliza informațiile și documentele obținute sau la care are acces în perioada de derulare a contractului, în alt scop decât acela de a-și îndeplini obligațiile contractuale. 

21.2 Contractantul va considera toate documentele și informațiile care îi sunt puse la dispoziție în vederea încheierii și executării Contractului drept strict confidențiale. 

21.3 Obligația de confidențialitate nu se aplică în cazul solicitărilor legale privind divulgarea unor informații venite, în format oficial, din partea anumitor autorități publice conform prevederilor legale aplicabile.

21.4 Colectarea, prelucrarea și stocarea/arhivarea datelor cu character personal se vor realiza în conformitate cu prevederile Regulamentului nr. 679 /2016, precum și cu respectarea legislației naționale în materie, în scopul implementării și monitorizării proiectului, realizării obiectivului contractului, îndeplinirii obiectivelor acestuia, precum și în scop statistic. 

21.5 Datele cu caracter personal, așa cum sunt clasificate în Regulamentul (UE) 679 / 2016, vor fi prelucrate în acord cu legislația menționată pe toată perioada contractuală, inclusiv pe perioada de verificare și urmărire a obiectivelor contractuale, în scopul și temeiul legal pentru care s-a perfectat prezentul contract. 

21.6 Părțile contractuale vor lua măsuri tehnice și organizatorice adecvate, potrivit propriilor atribuții și competențe instituționale, în vederea asigurării unui nivel corespunzător de securitate a datelor cu caracter personal, fie că este vorba despre prelucrare, reprelucrare sau transfer către terți ori publicare pe surse publice interne sau externe. 

21.7 Părțile contractuale vor asigura potrivit propriilor atribuții și competențe instituționale toate condițiile tehnice și organizatorice pentru păstrarea confidențialității, integrității și disponibilității datelor cu caracter personal.

22.Nulităţi

22.1. - Dacă o clauză a acestui contract va fi declarată nulă, celelalte prevederi ale contractului nu vor fi afectate de această nulitate. Părţile convin ca orice clauză declarată nulă să fie înlocuită printr-o altă clauză care să corespundă cât mai cu putinţă spiritului contractului. În cazul în care, ca urmare a demersurilor făcute de părţi, clauza declarată nulă nu poate fi înlocuită cu una care să corespundă cât mai cu putinţă spiritului contractului, şi această clauză este de esenţa contractului, contractul se va rezilia de plin drept.
23. Legea aplicabilă contractului

23.1. - Contractul va fi interpretat conform legilor din România.
Părţile au înţeles să încheie astăzi,.........................., prezentul contract în două exemplare, câte unul pentru fiecare parte.
Anexa nr.1  
	Nr.

crt.
	Denumire  serviciu
	U.M.
	Cantit
	Preţ unitar fără T.V.A. 
	Valoare totală fără T.V.A.
	Valoare T.V.A.
	Valoare totală cu T.V.A.

	1
	Abonamentul  se va plăti după cum urmează:

din contul: RO62TREZ23F650601200130X cod fiscal  4701126

	
	Abonament lunar localizare GPS  (pentru perioada  01.04.2025-31.12.2025) național cu toate rapoartele și facilitățile incluse pentru 21 de autovehicule
	luna
	9 
	
	
	
	

	
	Detalii abonament localizare  GPS: conform specificațiilor cuprinse în oferta contractantului

